3.5.2023 г.
BG
Официален вестник на Европейския съюз
C 156/31
Публикация на заявление за регистрация на наименование съгласно член 50, параграф 2, буква а) от Регламент (ЕС) № 1151/2012 на Европейския парламент и на Съвета относно схемите за качество на селскостопанските продукти и храни (2023/C 156/06)
Настоящата публикация предоставя право на възражение срещу заявлението в съответствие с член 51 от Регламент (ЕС) № 1151/2012 на Европейския парламент и на Съвета (1) в срок от три месеца от датата на нейното публикуване.
ЕДИНЕН ДОКУМЕНТ
„Sidra da Madeira“ ЕС No: PGI-PT-02641 — 14.10.2020 г.
ЗНП ( ) ЗГУ (Х) 1.
Наименование/наименования „Sidra da Madeira“
2.
Държава членка или трета държава Португалия
3.
Описание на селскостопанския продукт или храната
3.1.
Вид продукт Клас 1.8.
Други продукти от приложение I към Договора (подправки и др.)
3.2.
Описание на продукта, за който се отнася наименованието в точка 1 „Sidra da Madeira“ е напитката, получена чрез ферментация на натуралния сок, който се извлича от пресните плодове на традиционните и други сортове ябълки (Malus domestica Borkh.), а понякога и от смеси от ябълки и круши (Pyrus communis L.), отглеждани изключително на остров Мадейра.
Тя се произвежда по традиционни или специфични за острова методи на производство.
Това е натурално ябълково вино, произведено изключително чрез ферментация на сока, получен от нарязване, смилане, смачкване и пресоване на отгледани в района ябълки и понякога круши, така че съдържанието на захар и въглероден диоксид в него е с изцяло ендогенен произход.
Съществува също така и като газирано натурално ябълково вино, което става пенливо изцяло или частично чрез добавяне на въглероден диоксид.
Като цяло то притежава следните характеристики: минимално алкохолно съдържание от 5 % (в % об. при 20 oC); съдържание на ферментируеми захари под 15 g/l; минимална обща киселинност (в ябълчна киселина) от 3 g/l и до 10 g/l; максимално съдържание на летливи киселини (изразено като оцетна киселина) от 1,8 g/l и максимално общо съдържание на серен диоксид (изразено като SO2) от 200 mg/l.
В зависимост от съчетанието на използваните видове и сортове плодове „Sidra da Madeira“ е с ярко лимоненожълт до сламеножълт цвят с оранжеви оттенъци, с бистър външен вид, ако е филтрирано, или с малко утайка, ако не е филтрирано.
Ароматът е свеж и естествен, с плодов характер със средна до силна наситеност, с ясно изразени нотки на зелена ябълка, зряла ябълка, дюля и/или цитрусови плодове, които образуват балансирано и приятно съчетание.
(1) OB L 343, 14.12.2012 г., стр. 1.